Eversdal Seniorkoor het gedurende die Julie-vakansie in Pretoria aan die World Choir Games deelgeneem. Die Olimpiese Spele vir kore word jaarliks in ander ‘n land aangebied en hierdie jaar was dit Suid-Afrika se beurt. Die skool het die koor die geleentheid gegee om aan die internasionale kompetisie deel te neem en hulle het uitstekend gevaar deur die Ope kategorie vir Jeugkore te wen.
Terug by die hotel het ons gemaklike klere aangetrek en toe na die Nasionale Dieretuin vertrek waar ons die res van die middag spandeer het. Ons was veral opgewonde om die wit leeus, die wit tiere en die seekoeie te sien. Die evervarkies in die dieretuin het ons baie tuis laat voel.
Saterdagoggend moes ons vroeg oppak om betyds by die prysuitdeling te wees. Ons het in spanning gewag vir die uitslae en het soos Evers tekere gegaan toe daar aangekondig is dat ons die wenners van die kategorie is. Ons is daarna terug lughawe toe en na ons vlug terug Kaapstad toe, het ons ouers ons op die lughawe ingewag met honderde goue ballonne. Ons was vreeslik bly om terug in die Kaap te wees.
Ons wil graag vir juffrou Madri, juffrou Marna en die ander onderwysers wat saam met ons gegaan het, hartlik bedank vir hierdie wonderlike ervaring en ook vir ons ouers en die borge wat die toer vir ons moontlik gemaak het. Dit was n onvergeetlike ervaring!